Emmentaler Küherlied     Es isch kei sölige Stamme  oweder der Chüejerstand.  We de der Meie n isch  vorhande,  so fahre die Chüejer z Alp.    Der Meie u dä isch jitze komme,  die Chüejer, die göh uf e Bärg.  Bhüet Gott mir alli myni Fromme,  dass keines mer fräss der Bär.    Dere Bärner Herre Bärge  lige dinnen im Aemmital;  d Steimöser und no d Breitärge  Sy die besten überall.    Di nider und mittlist Bärge  Si gar alli höch im Prys.  Dört hei si bravi Chüejer,  Si mache gar gueti Spys    O du, myni loubi Schilte,  derzue der Räme Mutz,  der Zingel und der Gäbel  gäbe mir viel Chuchischmutz.    Das Liedli ha n i gsunge  de Chüejere nid zum Trutz;  i wünsch, es syg mer wohl glunge  u bringi ihne viel Nutz.